पाएं अपने शहर की ताज़ा ख़बरें और फ्री ई-पेपरडाउनलोड करें
चौथे लॉकडाउन के पहले दिन छूट का पहला दिन था। लोग और अधिक बेकाबू दिखे। खासतौर पर सब्जी व फल विक्रेताओं के पास ज्यादा भीड़ जुटी। शहर के हर चौक पर लोग नजर आए। ऐसा लग ही नहीं रहा था कि लॉकडाउन है। लॉकडाउन लगे 23 दिन हो चुके हैं। 15 मई यानी अगले 9 दिन और लॉकडाउन जारी रहेगा।
लेकिन लोग मानने तैयार नहीं हैं। लोग बेवजह घर से बाहर निकले। मॉर्निंग वॉक के साथ इवनिंग वॉक करते लोग नजर तो आए ही शहर के कई इलाकों में लोगों को गुरुवार को अधिक संख्या में देर तक देखा गया। फल व सब्जियां बेचने की छूट दोपहर 2 बजे तक है लेकिन रात तक सब्जियां बिकती रही और लोग खरीदने के लिए आते रहे। पेट्रोल पंप में ज्यादा लोग नजर आए। कृषि सेवा केंद्र और कृषि मशीनरी की दुकानें खुली तो वहां भी लोग खरीदी करने पहुंचे।
रजिस्ट्री कार्यालय भी खुला और एसी, कूलर व पंखों की होम डिलीवरी हुई। इसके साथ ही इलेक्ट्रिशियन व प्लम्बर लोगों के घरों में मरम्मत करने गए। इन सब कारणों से शहर का माहौल अन्य दिनों से अलग रहा। कुछ ऐसी भी दुकानें खुली जो नहीं खुल सकती, मसलन हवा-पंचर, डेली नीड्स, आटा चक्की आदि। किराना दुकान वाले आधा शटर खोलकर सामान बेचते रहे। शनिचरी बाजार की दुकानों में भी भीड़ नजर आई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn